Λίθοι Μνήμης

Οι Λίθοι Μνήμης (στα γερμανικά:Stolpersteine) είναι τσιμεντένιοι κύβοι, διαστάσεων 10Χ10 εκ., που φέρουν μια ορειχάλκινη πλάκα πάνω στην οποία είναι γραμμένο το όνομα, η ημερομηνία γένεσης και η ημερομηνία θανάτου ανθρώπων που υπέστησαν διώξεις ή εξοντώθηκαν από τους Ναζί. Τοποθετούνται σε μέρη που είχαν την τελευταία τους κατοικία ή εργάζονταν αυτοί οι άνθρωποι πριν συλληφθούν από τους Ναζί  και σταλούν σε στρατόπεδα συγκέντρωσης ή εξόντωσης ή υποστούν ευθανασία ή καταφέρουν να δραπετεύσουν.  

Η πρωτοβουλία για τη δημιουργία και την τοποθέτηση των Λίθων Μνήμης ανήκει στον Γερμανό καλλιτέχνη Gunter Demnig, που ξεκίνησε το πρότζεκτ το 1992. Μέχρι τέλη του 2019 έχουν τοποθετηθεί περισσότεροι από 75.000 λίθοι μνήμης σε 29 ευρωπαϊκές χώρες.

Ολοκαύτωμα
Δημόσια τέχνη
Μνημεία